钦定古今图书集成/明伦汇编/家范典/第063卷 > 《封茂为聊城王诏》同前
## 钦定古今图书集成/明伦汇编/家范典/第063卷 > 《封茂为聊城王诏》同前

昔象之为虐至甚，而大舜犹侯之有鼻。近汉氏淮南、
阜陵，皆为乱臣逆子，而犹或及身而复国，或至子而
锡土。有虞建之于上古，汉文、明章行之乎前代，斯皆
敦叙亲亲之厚义也。聊城公茂，少不闲礼教，长不务
善道，先帝以为古之立诸侯也，皆命贤者，故姬姓有
未必侯者，是以独不王茂。太皇太后数以为言，“如闻
茂顷来少知，悔昔之非，欲修善将来君子与其进，不
保其往也。”合封茂为聊城王，以慰太皇太后下流之
念。